Správa zo zahraničnej pracovnej cesty
1.  Účastník ZPC:
Katarína Košťálová, SAIA, n. o., Sasinkova 10, 812 20 Bratislava 1, výkonná riaditeľka, AJ, RJ

2.  Zahraničná pracovná cesta:
Belgicko, Brusel, ZPC vykonaná v dňoch 28. – 29. 4. 2014, prijímajúca organizácia: GR pre výskum a inovácie EK, účel cesty: Stretnutie národných delegátov a expertov konfigurácie ERC, MSCA a FET Programového výboru H2020, časť MSCA; spôsob financovania: cestovné – refunduje EK, pobytové náklady a iné výdavky – hradí MŠVVaŠ SR

3.  Rámcový program pobytu:
Stretnutie národných delegátov a expertov konfigurácie ERC, MSCA a FET Programového výboru H2020, časť MSCA; 29. 4. 2014, 09.00 – 12.00

4.  Stručný priebeh rokovaní, resp.  študijného pobytu:
Prvé riadne rokovanie konfigurácie ERC, MSCA a FET Programového výboru H2020, časť MSCA zvolané GR pre výskum a inovácie. Stretnutie viedol Jordi Curell Gotor, riaditeľ EAC.C – Vysokoškolské vzdelávanie a medzinárodné vzťahy; Erasmus+ - GR pre vzdelávanie a kultúru EK.
Program: 1. Schválenie programu; 2. Schválenie zápisnice zo stretnutia Programového výboru Ľudia 7RP z 19. 12. 2013; 3. Prehľad písomných stanovísk predložených EK národným delegáciám na schválenie od predchádzajúceho stretnutia; 4. Aktuálne informácie o implementácii výziev programu Ľudia a MCA 7RP; 5. Aktuálne informácie o implementácii výziev v rámci opatrení Marie Skłodowska-Curie H2020; 6. Prezentácia výsledkov štúdie o dlhodobom vývoji kariéry štipendistov Marie Curie; 7. Rôzne.
Otvorenie a schválenie programu – predstavený harmonogram práce výboru 
2014	do leta	externé konzultácie, vrátane:
-	poradných skupín
-	ostatných zainteresovaných skupín, vrátane komunity výskumníkov
-	strategických konfigurácií programového výboru (najmä ohľadne procesov a kritérií)	
	po lete	diskusia s konfiguráciami programového výboru na základe pripravených dokumentov	
	december	navrhnutý 2. strategický program	
2015	1. polovica roku	príprava obsahu Pracovného programu 2016/17, 
na základe Strategického programu	
	v priebehu leta 2015 alebo neskôr	prijatie Pracovného programu;
zverejnenie výziev na rok 2016	
Prehľad písomných stanovísk predložených EK národným delegáciám na schválenie - od ostatného stretnutia programového výboru boli národným delegáciám predložené na schválenie 4 skupiny projektov (celkom 12 projektov) v súlade s postupom preskúmania a svoje formálne vyjadrenie poskytli delegácie aj k 1 projektu z pohľadu etických otázok.
Aktuálne informácie o implementácii výziev programu Ľudia a MCA 7RP:
-	IEF, IIF, IOF 2013 (individuálne štipendiá) – uzávierka 14. 8. 2013, 32 % žiadostí viac ako v predchádzajúcom období (IEF – 4 933, rozpočet 132 M€, IIF – 1 959, rozpočet 44,5 M€, IOF – 1 225, rozpočet 44,5 M€), do procesu podpísania grantovej dohody vybraných 1 078 žiadostí zo všetkých typov individuálnych žiadostí
-	CIG 2013 – uzávierky 7. 3. a 18. 9. 2013, viac ako 30 % žiadostí v porovnaní s 2012, očakáva sa, že sa uzavrie asi 450 grantových zmlúv
-	COFUND 2013 – uzávierka 5. 12. 2012, rozpočet 115 M€, 69 žiadostí (najviac od roku 2007), 29 žiadostí podporených, 11 v rezervnom zozname
-	IRSES 2013 – uzávierka 17. 1. 2013, rozpočet 30 M€, 233 žiadostí, podpísaných 94 grantových dohôd, 7 odvolaní
-	IAPP 2013 – uzávierka 16. 1. 2013, rozpočet 89 M€, očakáva sa podpis 57 grantových zmlúv
-	ITN 2013 – uzávierka 22. 11. 2012, rozpočet 517,8 M€, 1 175 žiadostí, očakáva sa podpis 171 grantových zmlúv
Aktuálne informácie o implementácii výziev v rámci opatrení Marie Skłodowska-Curie H2020
Prvé výzvy zverejnené 11. 12. 2013. 
-	IF 2014 (Individual Fellowships) – uzávierka 11. 9. 2014, rozpočet 240,5 M€, konečné výsledky po hodnotení známe vo februári 2015, 
-	COFUND 2014 – uzávierka 2. 10. 2014, rozpočet 80 M€, konečné výsledky po hodnotení známe v marci 2015
-	RISE 2014 (Research and Innovation Staff Exchange) – uzávierka 24. 4. 2014, rozpočet 70 M€, podaných 203 žiadostí, záverečné hodnotenie v Bruseli v júni 2014, 
Zapojenie členských štátov EÚ do podaných žiadostí RISE 2014:

-	ITN 2014 (Innovative Training Networks) – uzávierka 9. 4. 2014, podaných 1 164 žiadostí, konečné hodnotenie v Bruseli koncom júna 2014
Porovnanie počtu žiadostí ITN v rokoch 2013 a 2014:

Zapojenie členských štátov EÚ do podaných žiadostí ITN 2014:

-	NIGHT 2014 (Researchers´ Night) – uzávierka žiadostí 5. 3. 2014, mohli sa predkladať dvojročné projekty, rozpočet 8 M€ na dva roky, podaných 125 žiadostí (v roku 2013 – 98 žiadostí), hodnotenie prebehne v máji 2014
Prezentácia výsledkov štúdie o dlhodobom vývoji kariéry štipendistov Marie Curie
Zástupkyňa kontraktora EK – firmy EconomistiAssociati, prezentovala predbežné výsledky komparatívnej štúdie „Marie Curie Researchers and Their Long-Term Career Development“, ktorú firma pripravila v spolupráci s GfK EU3C a ISI Fraunhofer. Hlavným cieľom štúdie bolo zozbierať a roztriediť informácie, ktoré sa týkajú rozvoja kariéry výskumníkov, ktorí získali grant Marie Curie a prezentovať celkový obraz a analýzu ich dlhodobej kariéry po ukončení kontraktu. 

Vzorka predstavovala 1 400 bývalých štipendistov programu Marie Curie, ktorí sa do programu Marie Curie zapojili v rámci 4., 5. a 6. rámcového programu (1994 – 2006). Kontrolná skupina pozostávala približne z 1 500 výskumníkov EÚ.
Štúdia bude po schválení zverejnená na portáloch EK.
Rôzne
-	konferencia zamerané na mobilitu výskumníkov a ľudské zdroje vo výskume v rámci Talianskeho predsedníctva sa uskutoční v Trente v dňoch 11. – 13. 11. 2014
-	ďalšie rokovanie konfigurácie ERC, MSCA a FET Programového výboru H2020 sa uskutoční v októbri 2014

5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA v súlade so záujmami SR.

6.   Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o.

7.   Osobitne vyhodnotený očakávaný prínos ZPC
Získanie aktuálnych informácií o implementácii posledných výziev Programu Ľudia 7RP a prvých výziev MSCA v H2020, ako aj informácií v oblasti politík týkajúcich sa MSCA.

8.    Spôsob zverejnenia výsledkov ZPC, prenos získaných informácií
Výsledky cesty poskytnuté Sekcii vedy a techniky MŠVVaŠ SR.

Súhlasím so zverejnením správy na internete

Správu vypracoval: Katarína Košťálová

Dátum: 6. 5. 2014
Správu schválil:  
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.